Elva valla vapp

Elva valla vapp on Tartu maakonnas asuva Eesti haldusüksuse Elva valla vapp.

Vapp on kinnitatud 26. märtsil 2018. Vapi autor on Kristi Koppel.

 Vapi kirjeldus 
Elva valla vapil on kujutatud sinine väli, mille keskel on valge topelt kolmjalg. 

 Põhjendus 
Üks kolmjalg tähistab vallarahva minevikku ning teine tulevikku. Koos, läbipõimunult, tähistavad nad olevikku. Topelt kolmjala, või keldi kolmjala, kuus otspunkti tähistavad ühinenud kuut endist piirkonda ning nendes piirkondades elavaid inimesi. Sinine värv tähistab piirkonna rohkeid veekogusid ning rahu. Topelt kolmjala valge värvus, mis on dubleeritud hõbedaseks, tähistab puhast loodust ning tarkust. 

 Vaata ka 

 Elva vapp
 Elva vald
 Elva valla lipp

 Välislingid 

 Elva valla sümboolika

Kategooria:Tartu maakonna vapid
Kategooria:Elva vald